Allen Ginsberg

Irwin Allen Ginsberg (født 3. juni 1926, død 5. april 1997) var en amerikansk beat-poet. Han er sønn av Naomi Ginsberg og dikteren Louis Ginsberg. I løpet av sitt første år ved Columbia-universitetet på 1940-tallet i New York møtte han flere av de framtidige beat-forfattere som ble hans venner og som dannet kjernen i den poetisk-politiske bevegelsen, blant andre Lucien Carr, Jack Kerouac og William S. Burroughs. Han motsatte seg og motarbeidet kraftig militarisme, økonomisk materialisme og seksuell undertrykkelse, og han legemliggjorde ulike aspekter av denne motkulturen med sine syn på narkotika, sex, multikulturalisme, fiendtlighet mot byråkrati og åpenhet for østlige religioner.«Ginsberg, Allen (1926–1997)», Glbtq.com. Arkivert fra originalen 13. mars 2007 Ginsberg, Allen (1. juli 2009): Howl, Kaddish and Other Poems. London: Penguin Books Ltd. ISBN 978-0-14-119016-7; s. 0.

Mest kjent for sitt lange dikt Howl (på norsk som Hyl og andre dikt) hvor Ginsberg fordømte det han så som de destruktive kreftene til kapitalismen og konformitet i samtidens USA.Ginsberg, Allen (20. mars 2001): Deliberate Prose: Selected Essays 1952–1995. New York: HarperCollins. ISBN 978-0-06-093081-3; s. xx–xxi.About Allen Ginsberg, PBS. Politiet i San Francisco og amerikanske tollvesen beslagla kopier av Howl i 1956, og en påfølgende rettssak i 1957 om at boken var «uanstendig» førte til omfattende publisitet på grunn av diktets språk og beskrivelser av heteroseksuell og homofil sex i en tid da loven om sodomi gjorde (mannlige) homoseksuelle handlinger til en kriminalitet i alle amerikanske delstater.Jones, Derek, red. (2015): Censorship: a world encyclopedia. Volume 1–4. Abingdon: Taylor & Francis. ISBN 978-1-135-00400-2. OCLC 910523065; s. 955. Collins, Ronald K. L.; Skover, David (2019): The People v. Ferlinghetti: The Fight to Publish Allen Ginsberg's Howl. Rowman & Littlefield. ISBN 978-1-5381-2590-8; s. xi. Diktet reflekterte Ginsbergs egen seksualitet og hans forhold til en rekke menn, blant annet Peter Orlovsky, hans livslange partner.Kramer, Jane (1968): Allen Ginsberg in America. New York: Random House. ISBN 978-1-299-40095-5; s. 43–46. Dommer Clayton W. Horn avgjorde at Howl ikke var uanstendig, og stilte spørsmålet: «Ville det være noen presse- eller ytringsfrihet hvis man må redusere vokabularet hans til banale, ufarlige eufemismer?»de Grazia, Edward (2. mars 1993): Girls Lean Back Everywhere: The Law of Obscenity and the Assault on Genius. New York: Random House. ISBN 978-0-679-74341-5; s. 338.

Ginsberg var en buddhist som i stor grad studerte østlige religiøse disipliner. Han levde beskjedent, kjøpte klærne sine i bruktbutikker og bodde i leiligheter i New Yorks bydel East Village. Allen Ginsberg Project – Bio, Allenginsberg.org En av hans mest innflytelsesrike lærere var den tibetanske buddhisten Chögyam Trungpa, grunnleggeren av det private lærestedet Naropa-instituttet i Boulder, Colorado.Miles (2001), s. 440–444 På Trungpas oppfordring startet Ginsberg og poeten Anne Waldman The Jack Kerouac School of Disembodied Poetics («Jack Kerouacs skole for ukroppslig poetikk») der i 1974.Miles (2001), s. 454–455

I flere tiår var Ginsberg aktiv i politiske protester på tvers av en rekke saker fra Vietnamkrigen til krigen mot narkotika.Ginsberg (2001): Deliberate Prose, forord av Edward Sanders, s. xxi. Hans dikt «September on Jessore Road» tiltrakk seg oppmerksomheten til flyktninger som rømte fra folkemordet i Bangladesh i 1971, og eksemplifiserte det litteraturkritikeren Helen Vendler beskrev som Ginsbergs vedvarende motstand mot «imperialistisk politikk» og «forfølgelsen av de maktesløse».Vendler, Helen (13. januar 1986): «Books: A Lifelong Poem Including History», The New Yorker, s. 81. Hans tekstsamling The Fall of America delte den årlige National Book Award for Poetry i 1974.I 1993 besøkte Ginsberg University of Maine i Orono for en konferanse, for å hylle den 90 år gamle store Carl Rakosi og for også å lese dikt. National Book Awards – 1974. National Book Foundation (med takketale av Ginsberg og essay av John Murillo fra Awards 60-year anniversary blog). I 1979 mottok han National Arts Club gullmedalje og ble innlemmet i American Academy of Arts and Letters.Miles (2001), s. 484 Han var en finalist for Pulitzerprisen i 1995 for sin bok Cosmopolitan Greetings: Poems 1986–1992.«The Pulitzer Prizes | Poetry», Pulitzer.org

 Bibliografi 
 Howl and Other Poems (1956)
 Kaddish and Other Poems (1961)
 Reality Sandwiches (1963)
 The Yage Letters (1963) – med William S. Burroughs
 Planet News (1968)
 First Blues: Rags, Ballads & Harmonium Songs 1971 - 1974 (1975), ISBN 0-916190-05-6
 The Gates of Wrath: Rhymed Poems 1948–1951 (1972)
 The Fall of America: Poems of These States (1973)
 Iron Horse (1972)
 Mind Breaths (1978)
 Plutonian Ode: Poems 1977–1980 (1982)
 Collected Poems 1947–1980 (1984)
 Senere utgitt som Collected Poems 1947-1997, New York, Harper Collins, 2006
 White Shroud Poems: 1980–1985 (1986)
 Cosmopolitan Greetings Poems: 1986–1993 (1994)
 Howl Annotated (1995)
 Illuminated Poems (1996)
 Selected Poems: 1947–1995 (1996)
 Death and Fame: Poems 1993–1997 (1999)
 Deliberate Prose 1952–1995 (2000)

 På norsk 
 Allen Ginsberg: Hyl og andre dikt. Oversatt av Olav Angell. Oslo 1968 
 Allen Ginsberg: I hjertet av malstrømmen: dikt i utvalg. Oversatt av Olav Angell og Jón Sveinbjørn Jónsson, Oslo 1992. ISBN 82-02-13029-8

 Litteratur 
 Miles, Barry (2001): Ginsberg: A Biography. London: Virgin Publishing. ISBN 978-0-7535-0486-4.
 Morgan, Bill (2007): I Celebrate Myself: The Somewhat Private Life of Allen Ginsberg. New York: Penguin. ISBN 978-0-14-311249-5.
 Ginsberg, Allen; Morgan, Bill (1986): Kanreki: a tribute to Allen Ginsberg, Part 2. University of California.

 Referanser 

 Eksterne lenker 



  Allen Ginsberg  av Henning H. Bergsvåg

Kategori:Lyrikere fra USA
Kategori:Librettister
Kategori:Beat-generasjonen
Kategori:Cannabisaktivister fra USA
Kategori:Personer fra Newark
Kategori:Personer fra Paterson